Σλοβενικές βουλευτικές εκλογές 2022

Στις 24 Απριλίου 2022 διεξήχθησαν **βουλευτικές εκλογές στη [[Σλοβενία]]**, για να εκλεγούν τα 90 μέλη της Σλοβενικής Εθνοσυνέλευσης. 

Στις εκλογές συμμετείχαν 20 πολιτικοί συνδυασμοί, κόμματα και συμμαχίες. Οι ημέρες πρόωρης ψηφοφορίας άρχισαν από τις 20 Απριλίου για τους ~1,7 εκατομ. εγγεγραμμένους ψηφοφόρους της χώρας. 

Μετά τις εκλογές, πέντε κόμματα μπήκαν στην Εθνοσυνέλευση. Μετά τις εκλογές το Κίνημα Ελευθερία, οι Σοσιαλδημοκράτες και η Αριστερά σχημάτισαν κυβέρνηση συνεργασίας με Πρωθυπουργό τον Ρόμπερτ Γκόλομπ.  

## Εκλογικό σύστημα
Σύμφωνα με το Σύνταγμα της Σλοβενίας, τα μέλη της Σλοβενικής Εθνοσυνέλευσης εκλέγονται με δημοκρατικές, άμεσες και ελεύθερες εκλογές, με καθολική και μυστική ψηφοφορία, για τετραετή θητεία. Από τα 90 μέλη:

* 88 μέλη εκλέγονται με αναλογική εκπροσώπηση από 8 πολυεδρικές εκλογικές περιφέρειες. Κάθε πολυεδρική περιφέρεια έχει 11 έδρες, είναι χωρισμένη σε 11 τμήματα και ένα μέλος εκλέγεται ανά τμήμα. Οι εκλογείς με την ψήφο τους επιλέγουν κόμμα και υποψήφιο, αλλά επειδή τα τμήματα είναι μονοεδρικά οι επιλογές του εκλογέα πρακτικά είναι περιορισμένες σε «*ναι, ψήφισέ τον, ή όχι, μην τον ψηφίζεις*». Το εκλογικό όριο που πρέπει να περάσει ένα κόμμα για να μπει στην Εθνοσυνέλευση είναι 4% των ψήφων. Η κατανομή των εδρών γίνεται με ποσόστωση Ντρουπ και μέθοδο ΝτΌντ.
* 2 έδρες προορίζονται για τις μειονότητες: 1 για την Ουγγρική και 1 για την Ιταλική. Για τις μειονότητες οι εκλογείς ψηφίζουν κατατάσσοντας τους υποψήφιους κατά σειρά προτίμησης, π.χ. 1ος, 2ος, 3ος, κ.ο.κ. 

Δικαίωμα ψήφου έχουν όλοι οι πολίτες της Σλοβενίας, ηλικίας άνω των 18 ετών. Τουλάχιστον 35% των υποψηφίων ενός κόμματος πρέπει να είναι του ίδιου φύλου, άντρες ή γυναίκες.

## Πολιτικά κόμματα
 
 

 

Τον Μάιο του 2020 η Τάνια Φαγιόν ανέλαβε προσωρινά την ηγεσία του κόμματος, μετά την παραίτηση του προηγούμενου αρχηγού Ντέγιαν Ντιζάν. Στο συνέδριο των Σοσιαλδημοκρατών, στις 10 Οκτωβρίου 2020, η Τάνια Φαγιόν εξελέγη πρόεδρος του κόμματος. 

Η πολυσυλλεκτική κεντροδεξιά συμμαχία Συνδεθείτε στη Σλοβενία σχηματίστηκε τον Ιανουάριο του 2021. Αποτελείται από 5 κόμματα, το Σλοβενικό Λαϊκό Κόμμα, τους Πράσινους Σλοβενίας, το Νέο Λαϊκό Κόμμα Σλοβενίας, το Σίγουρα και τη Νέα Σοσιαλδημοκρατία, καθώς και μικρά κινήματα και ανεξάρτητους πολιτικούς. Το κόμμα Σίγουρα ιδρύθηκε στις 4 Δεκεμβρίου 2021 με συγχώνευση του Σύγχρονου Κόμματος Κέντρου και του Κόμματος Οικονομικής Δραστηριότητας. Τον Ιούνιο του 2018, μετά τα απογοητευτικά αποτελέσματα του Σλοβενικού Λαϊκού Κόμματος (ΣΛΚ) στις βουλευτικές εκλογές, ο Μάρκο Ζιντάνσεκ παραιτήθηκε από την ηγεσία του κόμματος. Τον Σεπτέμβριο του 2018, στις εκλογές του , ο Μάριαν Πόντομπνικ ήταν ο μοναδικός υποψήφιος για την προεδρία του κόμματος και κατάφερε να εκλεγεί με 148 ψήφους υπέρ και 8 κατά. 

Στις 18 Ιανουαρίου 2020, ο Υπουργός Άμυνας Καρλ Ερζαβέκ, ο οποίος ήταν αρχηγός του Δημοκρατικού Κόμματος Συνταξιούχων της Σλοβενίας (ΔΗΚΣΣ) για 15 χρόνια (από το 2005), έχασε στις εκλογές ηγεσίας του κόμματος και παραιτήθηκε από τη θέση του ως Υπουργός. Η Αλεξάντρα Πίβετς εξελέγη νέα πρόεδρος του κόμματος. Έξι μήνες μετά, η Αλεξάντρα Πίβετς εγκατέλειψε το ΔΗΚΣΣ και την ηγεσία του. Στις 19 Ιουνίου 2021 ο Λιούμπο Γιάσνιτς εξελέγη νέος αρχηγός του ΔΗΚΣΣ με 54 από 117 ψήφους.  

Τον Μάρτιο του 2021 η Αλεξάνδρα Πίβετς ίδρυσε το κόμμα Η Χώρα Μας. Στο πρώτο συνέδριο του κόμματος, το οποίο έγινε με τηλεδιάσκεψη λόγω της πανδημίας, με τους 173 από τους συνολικά 210 προσκεκλημένους αντιπρόσωπους παρόντες, η Αλεξάνδρα Πίβετς εξελέγη πρόεδρος του κόμματος.

Στις 8 Μαΐου 2021 o Τζούρι Λέμπεν ίδρυσε το Κόμμα Πράσινων Δράσεων. Τον Ιανουάριο του 2022 το Κόμμα Πράσινων Δράσεων μετονομάστηκε σε Κίνημα Ελευθερία και ο Ρόμπερτ Γκόλομπ εξελέγη πρόεδρος του κόμματος. Στις 8 Μαρτίου 2022 Ο Μπόστιαν Τάβκαρ εξελέγη αρχηγός των Σλοβένων Πειρατών. Η Άνοιξη – Πράσινο Κόμμα ιδρύθηκε στις 9 Φεβρουαρίου 2022, από άτομα με εμπειρία στον τομέα της προστασίας του περιβάλλοντος, της οικονομίας και των εθνικών και ευρωπαϊκών πολιτικών. Το Κίνημα Πολιτών Αλήθεια ιδρύθηκε στις 14 Ιανουαρίου 2021 από τον δημοτικό σύμβουλο του Κραν Ζόραν Στεβάνοβιτς και τους ομοϊδεάτες του. Η ακροδεξιά Λίγκα Πατρίδας ιδρύθηκε τον Απρίλιο του 2019. Τον Μάρτιο του 2022 τα κόμματα Καλό Κράτος και το Μέλλον σχημάτισαν συμμαχία για να συμμετέχουν μαζί στις εκλογές, καθώς και με άλλα μικρότερα κόμματα και κινήματα. Το Ενωμένο Σλοβενικό Κίνημα του Αντρέι Σίσκο συμμετέχει στις εκλογές με τη Συμμαχία Απελευθερώστε τη Σλοβενία. Το κόμμα Για το Λαό της Σλοβενίας ιδρύθηκε στις 30 Ιανουαρίου 2022, έχει πρόεδρο την Ανίκα Μπιντάρ και οκτώ αντιπροέδρους.

## Δημοσκοπήσεις
Στο γράφημα που ακολουθεί απεικονίζονται τα αποτελέσματα των πιο πρόσφατων δημοσκοπήσεων για τις προθέσεις των ψηφοφόρων.Στον πίνακα που ακολουθεί δεν αναφέρονται τα αποτελέσματα των απαντήσεων: «δεν θα ψηφίσω», «δεν ξέρω», «δεν μου αρέσει κανένας». Αφού αφαιρέθηκαν, τα ποσοστά για τα κόμματα υπολογίστηκαν εκ νέου.

## Αποτελέσματα

### Χάρτες των εκλογών

Αρχείο:Σλοβενικές βουλευτικές εκλογές 2022 (Προσέλευση).png|Η προσέλευση εκλογέων
Αρχείο:Σλοβενικές βουλευτικές εκλογές 2022 (Κίνημα Ελευθερία).png|Τα αποτελέσματα του Κίνημα Ελευθερία
Αρχείο:Σλοβενικές βουλευτικές εκλογές 2022 (Σλοβενικό Δημοκρατικό Κόμμα).png|Τα αποτελέσματα του Σλοβενικού Δημοκρατικού Κόμματος
Αρχείο:Σλοβενικές βουλευτικές εκλογές 2022 (Νέα Σλοβενία).png|Τα αποτελέσματα της Νέας Σλοβενίας
Αρχείο:Σλοβενικές βουλευτικές εκλογές 2022 (Σοσιαλδημοκράτες).png|Τα αποτελέσματα των Σοσιαλδημοκρατών
Αρχείο:Σλοβενικές βουλευτικές εκλογές 2022 (Η Αριστερά).png|Τα αποτελέσματα της Αριστεράς
Αρχείο:Σλοβενικές βουλευτικές εκλογές 2022 (Λίστα του Μάριαν Σάρετς).png|Τα αποτελέσματα της Λίστας του Μάριαν Σάρετς
Αρχείο:Σλοβενικές βουλευτικές εκλογές 2022 (Συνδεθείτε στη Σλοβενία).png|Τα αποτελέσματα του Συνδεθείτε στη Σλοβενία


## Παραπομπές


Κατηγορία:Εκλογές στη Σλοβενία
Κατηγορία:Εκλογές του 2022